Държавен вестник, бр. 93, 2000 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  93
Раздел III
Отношения на изпълнителния директор с дру-
ги държавни органи и средствата за масово
осведомяване
Чл. 8. Изпълнителният директор на НИИКВ:
1. взаимодейства пряко с всички звена в
Министерството на икономиката по пробле-
ми, свързани с ръководството и дейността на
НИИКВ, като структура към министъра на ико-
номиката по чл. 60 от Закона за администрацията;
2. поддържа контакти с всички звена в Ми-
нистерството на икономиката и другите органи
на изпълнителната власт, необходими за инфор-
мационното осигуряване на тяхната дейност;
3. взаимодейства с министъра на икономика-
та и с други органи на изпълнителната власт при
подготовката на програми, концепции и други
документи, свързани с изграждане на информа-
ционно общество в Република България;
4. информира обществеността за дейността
на НИИКВ.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ
НА РАБОТА НА НАЦИОНАЛНИЯ ИНСТИТУТ
ЗА ИЗСЛЕДВАНЕ И КОНТРОЛ НА ВИНАТА
Раздел I
Общи положения
Чл. 9. (1) Администрацията на НИИКВ е
структурирана в три дирекции:
1. дирекция “Административно-стопанско и
финансово-счетоводно обслужване”;
2. дирекция “Научно изследване и проек-
тиране”;
3. дирекция “Контрол на вина и спиртни
напитки”.
(2) Общата численост на персонала в орга-
низационните структури и административните
звена е 46 щатни бройки.
(3) Числеността на отделните организаци-
онни структури и административни звена е по-
сочена в приложението, неразделна част от
правилника.
Чл. 10. Изпълнителният директор на НИИКВ
утвърждава структурата на административни-
те звена и щатното разписание по предложение
на главния секретар.
Раздел II
Главен секретар
Чл. 11. (1) Главният секретар осъществява
административното ръководство на НИИКВ в
изпълнение разпорежданията на изпълнител-
ния директор при спазване на българското за-
конодателство.
(2) Главният секретар се назначава от из-
пълнителния директор за срок пет години.
Раздел III
Обща администрация
Чл. 12. Общата администрация е организира-
на в дирекция “Административно-стопанско и
финансово-счетоводно обслужване”, която осъ-
ществява техническото обслужване на работата
на НИИКВ, със следните основни функции:
1. по отношение на административно-стопан-
ско и финансово-счетоводно обслужване:
а) води деловодната, архивната и протокол-
ната дейност, следи за движението на корес-
понденцията;
б) отговаря за научно-техническото сътруд-
ничество на НИИКВ;
в) разработва проекти за договори по линия
на двустранното сътрудничество със сродни
международни организации и институти;
г) организира работата по научно-техничес-
ката информация на НИИКВ чрез издаване на
информациоен бюлетин, разходите за който се
поемат от бюджета на същия;
д) проучва възможностите и предлага на
изпълнителния директор проекти за органи-
зиране на участие в международни изложе-
ния, симпозиуми и други, свързани с дейност-
та на НИИКВ;
е) изготвя поименно щатно разписание на
администрацията на института;
ж) организира оформянето на документите по
служебните и трудовите правоотношения, подбо-
ра на кадрите и поддържането на картотеки с
необходимите данни в съответствие с изисквани-
ята на Закона за държавния служител;
з) извършва правно-нормативното обслуж-
ване и процесуалното представителство на
НИИКВ;
и) организира финансово-счетоводната дей-
ност в съответствие с нормативните докумен-
ти, отнасящи се за второстепенните разпореди-
тели с бюджетни кредити, и отговаря за целе-
съобразното разходване на средствата съглас-
но утвърдения бюджет;
к) изготвя планово-икономически, финансо-
во-счетоводни и кадрови анализи;
л) отговаря за снабдяването, доставката и
съхраняването на необходимите химикали за
лабораториите, книжа и други стоково-матери-
ални ценности за НИИКВ и отговаря за под-
държането на научната апаратура;
м) извършва дизайнерска и развойна дей-
ност за програмните продукти и компютърна-
та техника;
н) организира и осъществява отбранително-
мобилизационна подготовка;
2. по отношение на съветите в лозарството и
винарството:
а) извършва консултации и научно обслуж-
ване в лозарството и винарството;
б) изготвя проекти за производство на еко-
логично чиста продукция от грозде и вино;
в) съдейства за изграждането на екологични
стопанства;
г) осъществява координаторска дейност с
различни ведомства в областта на лозарството
и винарството и международно сътрудничест-
во с министерствата и институтите, свързани с
подотраслите;
д) разработва проекти за развитие на лозар-
ството и винопроизводството в България;